רותי דירקטור

רותי דירקטור (נולדה ב-13 במאי 1956) היא אוצרת המחלקה לאמנות עכשווית במוזיאון תל אביב לאמנות, מבקרת אמנות ומרצה לאמנות. מתגוררת בתל אביב.

==ביוגרפיה==
דירקטור התחילה לכתוב מאמרים על אמנות בשנת 1984, אז החלה לעבוד כמבקרת האמנות של העיתון חדשות. מ-1991 הייתה מבקרת האמנות בעיתון מעריב ומ-1995 במקומון "העיר", למשך כעשר שנים. בשנים 2005–2008 הייתה מבקרת האמנות הקבועה של מוסף "7 לילות" של ידיעות אחרונות.

דירקטור פרסמה מספר ספרים על אמנות, ובהם "אמנות עכשווית אני מדברת אליכם" (2005, בהוצאת סל תרבות ארצי). משנת 1997 משמשת דירקטור כמרצה לאמנות באוניברסיטת חיפה.

דירקטור אצרה מספר תערוכות ובהן התערוכות הראשונות של "אמנות הארץ" בתחנת הכוח ברדינג – "נעורים וגעגוע" ב-2003 ו-"מחול אחרון ופרידה" ב-2004. בין המשתתפים בהן ניתן לציין את גדעון גכטמן, רועי רוזן, אהד פישוף, פיליפ רנצר, דוד עדיקא, נלי אגסי ועוד.

בשנת 1998 אצרה את "אחי השמש, אחותי הלבנה" בסדנאות האמנים תל אביב. ב-1999 אצרה את התערוכה "חשד" – אמנות בקולנוע (בשיתוף עם מוניקה לביא), ובשנת 2000 את "האדם המתלבש", שתיהן במוזיאון חיפה לאמנות. בשנת 2013 אצרה דירקטור את התערוכה "במעגלים אחרים: אמנים אאוטסיידרים, נאיבים, אוטודידקטים", תערוכה של אמנות אאוטסיידרים.

בשנים 2005–2008 הייתה אוצרת הגלריה האוניברסיטאית של אוניברסיטת חיפה, עד להקפאת פעילותה של הגלריה. מ-2009 שימשה כאוצרת הגלריה של שלוחת בצלאל בתל אביב. מ-2011 שימשה במשך שלוש שנים כאוצרת ראשית של מוזיאון חיפה לאמנות. באפריל 2014 מונתה לאוצרת לאמנות עכשווית במוזיאון תל אביב.

ב-2008 שודרה בערוץ 2 סדרת טלוויזיה בת עשרה פרקים, "סיפור מסגרת – 100 שנים של אמנות בישראל", בה שימשה דירקטור כעורכת התוכן.

דירקטור כותבת על אמנות גם בבלוג שלה, "הצוֹפָה".

== לעיון נוסף ==
=== תערוכות ===
*1999 – ״חשד״ – אמנות בקולנוע, הוצאת מוזאוני חיפה
*2005 – לא לבד, הגלריה האוניברסיטאית בחיפה
*2005 – [https://www.am-oved.co.il/אמנות_עכשווית_אני_מדברת_אליכם אמנות עכשווית אני מדברת אליכם], הוצאת סל תרבות ארצי
*2010 – גבריאל אורוסקו היה כאן, הגלריה של בצלאל
*2013 – [https://www.hma.org.il/תערוכות/948/במעגלים_אחרים: במעגלים אחרים: אמנים אאוטסיידרים, נאיבים, אוטודידקטים], הוצאת מוזאוני חיפה
*2013 – מן-המוכן / מאה שנה לרדי מייד, הוצאת מוזאוני חיפה
*2015 – אוסף לאומי, מוזיאון תל אביב לאמנות
*2016 – [https://tamuseum.org.il/he/exhibition/regarding-africa-contemporary-art-and-afro-futurism/ בנוגע לאפריקה: אמנות עכשווית ואפרו־פוטוריזם], מוזיאון תל אביב לאמנות
*2018 – [http://www.hollywood-tamuseum.org.il/he/ הוליווד ומיתוסים אחרים], מוזיאון תל אביב לאמנות
*2019 – [https://www.tamuseum.org.il/he/exhibition/new-age-spiritual-art/ יש עידן חדש: על הרוחני באמנות], מוזיאון תל אביב לאמנות
*2020 – [https://tamuseum.org.il/he/exhibition/if-on-a-winters-night-a-traveler/ אם בלילה חורפי עוברת אורח], מוזיאון תל אביב לאמנות
*2020 – רייצ'ל מקלין: Spite Your Face, מוזיאון תל אביב לאמנות
*2020 – ויליאם קנטרידג': ביתר מתיקות נגנו את הריקוד, מוזיאון תל אביב לאמנות
*2020 – ארתור ז'מייבסקי, דמוקרטיות, מוזיאון תל אביב לאמנות
*2020 – מלך ברגר: התנאי לשגשוג האנושות, מוזיאון תל אביב לאמנות
*2022 – [https://tamuseum.org.il/he/exhibition/the-square-19322022/ הריבוע], מוזיאון תל אביב לאמנות
*2023 – [https://www.tamuseum.org.il/he/exhibition/imagine-museum-or-remembering-body/ דמיינו מוזיאון (או: הגוף הזוכר)], מוזיאון תל אביב לאמנות

=== ספרים ===
*2005 – [https://www.am-oved.co.il/אמנות_עכשווית_אני_מדברת_אליכם אמנות עכשווית אני מדברת אליכם], הוצאת סל תרבות ארצי
*2023 – [https://afikbooks.com/shop/הדרך-לוונציה/ הדרך לוונציה], הוצאת אפיק

==קישורים חיצוניים==

* [http://rutidirektornow.wordpress.com/ הצופה – הבלוג של דירקטור], כולל ארכיון ביקורות, כתבות וטקסטים
* [http://actv.haifa.ac.il/programs/List.aspx?li=31 סדרת כתבות מצולמות "שיח אמנות" בהנחיית רותי דירקטור], באתר הערוץ האקדמי של אוניברסיטת חיפה
* רותי דירקטור, [http://lib.cet.ac.il/Pages/item.asp?item=2371 האמנות הישראלית], באתר מט"ח
* יונתן אמיר, [http://yonatanamirsnotes.wordpress.com/2006/04/28/rutid/ ביקורת על ספרה "אמנות עכשווית אני מדברת אליכם"], באתר "רשימות"
* אליסיה שחף, [http://www.notes.co.il/ali/7854.asp ביקורת על תערוכת "אמנות הארץ"], באתר "רשימות"
* 
* 
* 
* 
* נעמה ריבה, [https://www.haaretz.co.il/gallery/art/.premium-MAGAZINE-1.7622061 פעם זילזלו ביצירתה, כיום כל חובב אמנות כבר מכיר את שמה], באתר [https://www.haaretz.co.il/ הארץ], 5 באוגוסט 2019
* חגית פלג רותם, [https://www.prtfl.co.il/archives/131158 אפריקה בתוכם: אמנים בשחור ולבן], במגזין [https://www.prtfl.co.il/ פרוטפוליו], 6 ביולי 2020
* 
* אופיר חובב, [https://www.haaretz.co.il/gallery/art/2023-02-16/ty-article-magazine/.highlight/00000186-5477-d603-a7bf-def75d3a0000?fbclid=IwAR2rIC-FTVw2fS_O8PKSYVE1poYgfJSuZVb5IsnNdrUIWK5t0m7UPLflxs4 רותי דירקטור: "צנזורה היא כלי נשק של פוליטיקאים לא מתוחכמים"], באתר [http://www.haaretz.co.il/ הארץ], 16 בפברואר 2023
* עמרי הרצוג, [https://www.haaretz.co.il/literature/prose/2023-12-20/ty-article-review/.premium/0000018c-7ccf-de44-a9be-7ddfa11d0000?utm_source=App_Share&utm_medium=Android_Native&utm_campaign=Share#commentsSection רותי דירקטור מצליחה לשלב בין סאטירה משעשעת ומבט חומל על סצנת האמנות], באתר [http://www.haaretz.co.il/ הארץ], 20 בדצמבר 2023

==הערות שוליים==

קטגוריה:אוצרות ישראליות
קטגוריה:אוצרים ישראלים
קטגוריה:מבקרות אמנות ישראליות
קטגוריה:מבקרי אמנות ישראלים
קטגוריה:סגל מוזיאון תל אביב לאמנות
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:ישראליות שנולדו ב-1956
קטגוריה:ישראלים שנולדו ב-1956